*proiect*

**GUVERNUL REPUBLICII MOLDOVA**

hotărîre nr. \_\_\_\_\_\_\_\_\_\_\_

din \_\_\_\_\_\_\_\_\_\_\_\_\_\_\_\_\_\_\_\_\_ 2015

Cu privire la acreditarea organizării și retragerea dreptului de organizare a programelor de studii superioare de master (ciclul II) în domeniul Drept în instituțiile de învățămînt superior din Republica Moldova

 În temeiul prevederilor art.113 alin.(4) al art.113 și art.114 alin. (9) și (10) din Codul Educației al Republicii Moldova nr. 152 din 17 iulie 2014 (Monitorul Oficial al Republicii Moldova, 2014, nr.319-324, art.634), în scopul executării prevederii pct.7.2.1. subpct.1 din Planul de acţiuni pentru implementarea Strategiei de reformă a sectorului justiției pentru anii 2011-2016 aprobat prin Hotărîrea Parlamentului nr.6 din 16.02.2012 (Monitorul Oficial al Republicii Moldova, 2012, nr.109-112, art.371), precum și în baza evaluării externe realizate de Agenţia Estoniană de Asigurare a Calităţii în Învăţămîntul Superior, **Guvernul HOTĂRĂŞTE**:

1. Se aprobă acreditarea organizării programelor de studii superioare de master (ciclul II) în domeniul Drept pentru instituțiile de învățămînt superior cuprinse în anexa nr.1.
2. Se retrage dreptul de organizare a programelor de studii superioare de master (ciclul II) în domeniul Drept pentru instituțiile de învățămînt superior cuprinse în anexa nr.2.
3. Instituțiile de învățămînt superior vor implementa recomandările menționate în rapoartele de evaluare externă, iar Agenţia Naţională de Asigurare a Calităţii în Învăţămîntul Profesional va monitoriza procesul de implementare a recomandărilor de către instituțiile de învățămînt superior conform rapoartelor de evaluare externă a acestora.
4. Ministerul Educaţiei va ţine cont de rezultatele evaluării externe la repartizarea locurilor bugetare în planurile de înmatriculare și la aprobarea noilor programe de studii superioare (ciclul II) de master în domeniul Drept.

 **Prim-ministru Gheorghe Brega**

***Contrasemnează:***

 **Ministrul Educației Corina Fusu**